Eryx

Eryx vel Erix, olim Mons Sancti Iuliani (Italiane Erice; Sicule: Èrici) (alia nomina: Erucus, Eruca, Eryce est urbs Italiae et municipium, in regione Sicilia ac in Consortio Libero Municipali Drepanitano situm. Urbani, qui (ex recensu anni 2011) 28 360 sunt, Erycini appellantur. Nomina urbis Eryx (-ycis, m.) sive Erucus, Eruca, Eryce, Mons Sancti Iuliani, Civitas Montis Sancti Iuliani. Geographia Eryx est mons etiam, in in angulo occidentali Siciliae situm. Loca Erycina Mons Eryx in altitudinem 751 m surgit, sed quia loca circumiecta aliis insignibus caret collibus, etiam altiorem quam est speciem praebet. Itaque ab antiquis cum Aetna (3320 m) comparabatur. Historia De historia habitationis A temporibus antiquissimis mons Eryx hominibus habitationem praebuit. In summo monte templum aedificatum erat supra hominum memoriam Aphroditae dicatum. Templum ab Aenea aut ab Eryce, Aphrodites et Butae filio, conditum esse fertur. Rebus mythologicis praetermissis, urbs Eryx antiqua videtur esse condita ab Elymis, qui olim ex Asia Minore in Siciliam occidentalem migraverant. Itaque fuerunt qui sacra Aphroditae in templo facta orientalis originis notam prae se tulisse dicerent, nam hierodulos et praesertim hierodulas putaverunt ad prostitutionem sacram se accommodasse. Quae quidem opinio iam obsoleta facta esse videtur studiis in testimoniorum fidem penetrantibus. Ecclesia Catholica Romana Dioecesis Drepanensis Fractiones, vici et loci in municipio Fractiones Ballata, Casa Santa, Crocefissello, Napola, Pizzolungo, Rigaletta, San Cusumano, Torretta Municipia finitima Busitum Custonachium Drepanum Pachecum Vallis Erycina Bibliographia Budin, Stephanie (2008). The Myth of Sacred Prostitution in Antiquity. Cambridge: Cambridge University Press. Nexus externi Situs Publicus (Italiane) Pinacotheca Notae